recursal/SuperWikiNEXT-32B huggingface dataset:
Táboa de astronomía na *Cyclopaedia*, 1728.
A **historia da ciencia durante a Ilustración** estivo caracterizada polos avances científicos e tecnolóxicos propios da Era da Razón cando as ideas ilustradas estaban sendo divulgadas por toda Europa e América do Norte. Esta etapa abrangue dende a revolución científica dos séculos XVI e XVII ata aproximadamente o século XIX, despois da Revolución Francesa (1789) e a era napoleónica (1799-1815). A creación das primeiras sociedades científicas, o auxe do copernicanismo, así como o abandono da filosofía natural aristotélica e a doutrina médica de Galeno foron algúns dos feitos de maior relevancia desta revolución. Cara ó século XVIII, a relixión ficou desprazada e disciplinas como a alquimia e a astroloxía perderon credibilidade.

Aínda que ningunha disciplina ou ámbito destacou de xeito significativo, é xusto subliñar o papel determinante da ciencia no pensamento e discurso da época. Algúns pensadores ilustrados relacionaban o avance científico co derrocamento das autoridades tradicionais relixiosas en prol do desenvolvemento da liberdade de expresión e pensamento. En termos xerais a ciencia valoraba en gran medida o empirismo e o pensamento racional e estaba fortemente ligada o ideal de progreso e avance. Non obstante, como a maioría das ideas ilustradas, os beneficios da ciencia non eran recoñecidos universalmente. Jean-Jacques Rousseau, por exemplo, criticou este ámbito do saber por distanciar o ser humano da natureza e non contribuír á súa felicidade.

As sociedades e academias, que xa substituíran as universidades como centros de investigación e desenvolvemento, dominaban a ciencia durante esta época. Estes colectivos foron clave no proceso de maduración da profesión científica, que se viu moi favorecido pola divulgación da ciencia entre unha poboación cada vez máis alfabetizada. Os *philosophes* (un grupo de intelectuais) achegaron moitas teorías científicas, de xeito máis notable a través da *Encyclopédie* e da popularización do newtonismo levada a cabo por Voltaire e por Émilie du Châtelet (tradutora dos *Principia* de Newton).

Malia que certos historiadores cualifican o século XVIII como un período anódino, esta época foi testemuña de avances significativos na práctica da medicina, das matemáticas, da física e do desenvolvemento da taxonomía biolóxica. Do mesmo xeito, deu orixe a unha nova comprensión do magnetismo e da electricidade, e ao desenvolvemento da química, consolidándoa como a disciplina que estableceu as bases da química moderna.

|  |  |
| --- | --- |
| Control de autoridades | 
* Wd: Q7433695
* MAG: 2777495377

 |
**Agnes Monica Muljoto**, nada en Iacarta o 1 de xullo de 1986, é unha cantante e actriz indonesia coñecida coma **Agnez Mo**. Empezou a súa carreira na industria do entretemento con seis anos de idade. Como cantante infantil, Agnez lanzou tres álbums, e ademais converteuse en presentadora de varios programas de televisión para nenos.

No 2003, Agnez lanzou o seu primeiro álbum adulto titulado *And the Story Goes*, que catapultou o seu nome de volta na industria da música indonesia. O éxito que obtivo na súa terra natal fomentou que Agnez establecese como meta para comezar unha carreira de alcance internacional. No segundo álbum lanzado en 2005, *Whaddup A..'?!*, colaborou co cantante estadounidense Keith Martin. Agnez tamén apareceu nas series asiáticas *The Hospital* e *Romance In the White House* en Taiwán.

Agnez gañou por dúas veces o premio do concurso Asia Song Festival de Seúl, Corea do Sur, en 2008 e 2009. No seu terceiro álbum, *Sacredly Agnezious* (2009), empezou a se involucrar como produtora e compositora. No 2010, formou parte do xurado do concurso de talentos Indonesian Idol. Tamén participou como un dos presentadores e como artista nos American Music Awards de 2010, celebrado nos Os Ánxeles.

Discografía
-----------

* *Si Meong* (1992)
* *Yess!* (1995)
* *Bala-Bala* (1996)
* *And the Story Goes* (2003)
* *Whaddup A.. '?!* (2005)
* *Sacredly Agnezious* (2009)
* *Agnes Is My Name* (2011)
* *Agnez Mo* (2013)

Véxase tamén
------------

### Ligazóns externas

* Agnez Mo - Páxina Oficial *(en indonesio)*

* Agnez Mo na IMDb *(en inglés)*.

|  |  |
| --- | --- |
| Control de autoridades | 
* Wd: Q1362169
* WorldCat
* VIAF: 302575719
* AllMusic: mn0001559461
* Discogs: 2367648
* FAST: 1940382
* Genius: Agnes-monica
* IMDb: nm1296883
* ISNI: 0000 0003 7240 9334
* LCCN: n2012200294
* MusicBrainz: ID
* NTA: 357532775
* Songkick: 306642
* TMDb: 3309570

 |
**Alex Dujshebaev Dovichebaeva**, nado en Santander, Cantabria, o 17 de decembro de 1992, é un balonmanista internacional español. É fillo do retirado xogador internacional e adestrador hispano-kirguiz Talant Dujshebaev e irmán do tamén internacional Daniel Dujshebaev. Forma parte do Vive Tauron Kielce polaco.

Traxectoria
-----------

Alex Dujshebaev debutou en 2010 no equipo que adestraba o seu pai, o BM. Cidade Real, que despois sería o BM. Atlético de Madrid, xa desaparecido. Na tempada 2010-2011 foi cedido ao Naturhouse A Rioxa. Na tempada 2012-2013 xogou na Caixa3 Balonmán Aragón, desde onde pasou ao BM. Atlético de Madrid. Na tempada 2013-2014 ficha polo RK Vardar macedonio, onde permanece ata a tempada 2017-2018, momento no que pasa ás filas do Kielce polaco.

Alex foi parte da selección xuvenil coñecida como os hispanos de ouro campións de Europa e do Mundo nos campionatos xuvenís coa Selección de balonmán de España.

Dende o Campionato Mundial de Balonmán Masculino de 2013, ao que non puido acudir por lesión, foi habitualmente convocado pola Selección de balonmán de España absoluta para todas as grandes citas internacionais.

Alex é coñecido pola versatilidade do seu disparo e a súa calidade no 1 contra 1; é un gran fintador e lanzador. 

Entre outros galardóns, na tempada 2018/2019 alcanzou o de máximo goleador da liga de Campións da EHF.

Equipos
-------

* Marianistas Ciudad Real
* BM. Ciudad Real (2010)
* Naturhouse La Rioja (2010-2011)
* Caja3 Balonmano Aragón (2012-2013)
* BM. Atlético de Madrid (2013)
* RK Vardar (2013-2017)
* Vive Tauron Kielce (2017-act.)

Palmarés
--------

### Vardar

* Liga de Macedonia de balonmán (3): 2015, 2016, 2017
* Copa de Macedonia de balonmán (4): 2014, 2015, 2016, 2017
* Liga SEHA (2): 2014, 2017
* Liga de Campións da EHF (1): 2017

### Kielce

* Liga de Polonia de balonmán (**3**): 2018, 2019, 2020
* Copa de Polonia de balonmán (**2**): 2018, 2019

### Selección Española

* Medalla de prata no Campionato Europeo de Balonmán Masculino de 2016
* Medalla de ouro no Campionato Europeo de Balonmán Masculino de 2018
* Medalla de ouro no Campionato Europeo de Balonmán Masculino de 2020
* Medalla de bronce no Campionato Mundial de Balonmán Masculino de 2021

### Consideracións individuais

* Mellor Lateral Dereito da liga ASOBAL (1): 2013

|  |  |
| --- | --- |
| Control de autoridades | 
* Wd: Q2641289
* Munzinger: 01000009991
* EHF: 540036

 |
**Alberto Mediavilla Martínez**, nado nas Figueiras (Castropol) en 1922, foi un veterinario e político asturiano.

Traxectoria
-----------

Veterinario e director do Instituto Laboral de Ribadeo. Militante de Falange Española Tradicionalista y de las JONS dende 1941. Presidente da Hermandad de Labradores y Ganaderos de Ribadeo e delegado local de organizacións do Movimiento. No franquismo foi nomeado alcalde de Ribadeo en febreiro de 1964. Dimitiu do cargo en xullo de 1966.

En 1962, foi nomeado director do Centro de Ensinanza Media e Profesional de Ribadeo e posteriormente, pasou a ser catedrático do Instituto Carlos María Rodríguez de Valcárcel de Madrid e catedrático de Bioloxía da Universidade de Oviedo.

Recoñecementos
--------------

Creouse o premio Fin de Carreira da Diplomatura en Maxisterio en Educación Especial Alberto Mediavilla Martínez.

Notas
-----

1. ↑  *El Progreso*, 28-2-1964, p. 7.
2. ↑  *El Progreso*, 20-7-1966, p. 7.
3. ↑  "Orden de 20 de octubre de 1962 por la que se nombra Director del Centro de Enseñanza Media y Profesional de Ribadeo al Profesor del mismo don Alberto Mediavilla Martínez" (PDF). *boe.es* (en castelán). BOE 264. 3 de novembro de 1962. p. 15615. Consultado o 12 de abril de 2023.

|  |  |  |
| --- | --- | --- |
| Predecesor:**Francisco Maseda García** |  **Alcalde de Ribadeo** 1964 - 1966 | Sucesor:**Enrique de la Cuétara González de Regueral** |
**"A Monster Like Me"** é unha canción escrita polo cantautor noruegués Kjetil Mørland e cantada por Mørland e Debrah Scarlett. A canción representará a Noruega no Festival de Eurovisión 2015. Foi lanzada de forma dixital en Noruega o 17 de febreiro de 2015.

Melodi Grand Prix 2015
----------------------

Duranto unha rolda de prensa do *Melodi Grand Prix 2015* o 21 de xaneiro de 2015, "A Monster Like Me" foi anunciada como unha das once cancións que competirían neste certame para representar a Noruega no Festival de Eurovisión 2015 en Viena, Austria. A canción actuou na novena posición e foi unha das catro cancións que chegaron á *Gold Final*. "A Monster Like Me" recibiu 88,869 votos, só 3,496 votos máis que o segundo, gañando o certame.

Videoclip
---------

O videoclip da canción foi lanzado no YouTube o 20 de febreiro de 2015, tendo unha duración de tres minutos e trece segundos.

Listaxe de cancións
-------------------

| A Monster Like Me - Single |
| --- |
| N.º | Título | Duración |
| 1. | ""A Monster Like Me""   | 3:04 |

Notas
-----

1. ↑  Granger, Anthony (14 March 2015). "Norway: Mørland & Debrah Scarlett Has Won!". *eurovoix.com*. Eurovoix. Consultado o 14 March 2015.
2. ↑  Mørland & Debrah Scarlett - A Monster Like Me (Official video) - YouTube

Véxase tamén
------------

### Outros artigos

* Festival de Eurovisión 2015


|  |  |  |
| --- | --- | --- |
| Predecesor:***"Silent Storm"*Carl Espen** | **Noruega no Festival de Eurovisión**2015 | Sucesor:***"-"* -** |
**Alberto Martínez Tíscar**, nado en Pontevedra cara a 1895 e finado en Bueu o 6 de setembro de 1936, foi un avogado e político galego.

Traxectoria
-----------

Estudou Dereito na Universidade Central de Madrid. Foi oficial da Deputación de Pontevedra e secretario da Xunta provincial de Beneficencia de Pontevedra. Foi elixido concelleiro monárquico de Pontevedra en 1931, evolucionou cara ao centrismo de Manuel Portela Valladares o que fixo aparecer rumores sobre a súa pertenza á masonería. Co golpe de Estado do 18 de xullo de 1936 foi detido a noite do 6 de setembro de 1936 na súa casa do Covelo (Samieira) por un grupo de gardas civís, falanxistas e cívicos, acusado de prestar axuda á esquerda nas eleccións de febreiro. Conducido a Pontevedra, foi introducido nunha camioneta con outros detidos; logo de ser torturados, foron paseados ás aforas de Bueu e fondeados no mar. O seu cadáver apareceu corenta días despois na beira do mar en P. do Muíño (Beluso). Ao día seguinte da súa desaparición, a familia obrigou os fillos a ir ao Instituto vestidos de falanxistas.

Anos despois un seu irmán falanxista denunciou os feitos, e abriuse unha causa na que eran acusados o comandante da Garda Civil Joaquín Velarde, o gobernador civil Ricardo Macarrón Piudo e o deputado de Renovación Española e xefe da Garda Cívica Víctor Lis Quibén; entre os participantes directos na detención e feitos posteriores, noméanse varios falanxistas de Lalín e Vilaboa, ademais dos cívicos pontevedreses Borrajo, Mirón "O Cheira", José Estévez "O Raña" e Avelino Fraga "O Chalán". A causa foi sobresida.

Vida persoal
------------

Casou coa mestra Vicenta Hevia Marinas, irmá de Remigio Hevia Marinas, en 1919, e foi pai de Vicente Martínez Hevia, que chegou a xeneral durante a ditadura franquista.

Notas
-----

1. ↑  *El Progreso*, 26-9-1914, p. 2.
2. ↑  Jabois, M. (25 de outubro de 2009). "Aquí tuteamos a todo cristo". *Diario de Pontevedra*.
3. ↑  *El Progreso*, 24-5-1919, p. 2.

Véxase tamén
------------

### Bibliografía

* Álvarez Castro, Xosé (2013). "Cunetas sembradas de muerte. La represión extrajudicial en la provincia de Pontevedra" (PDF). *Memòria antifranquista del Baix Llobregat* (13): 15–20. Consultado o 12 de abril de 2020.

### Ligazóns externas

* 

* Alberto Martínez Tíscar na páxina web *Nomes e Voces*.
**Alberto Naveira Garabato**, nado na Coruña en 1974, é un oceanógrafo galego.

Traxectoria
-----------

Licenciado pola Universidade de Southampton, en Física e Oceanografía, doutorouse en 1999 nesta última especialidade na Universidade de Liverpool cun traballo sobre a distribución de CO2 a través da corrente circumpolar antártica.

A partir ese ano e ata 2005 realiza o seu traballo como investigador na Escola de Ciencias do Medio Ambiente da Universidade de East Anglia, e en 2005 regresa a Southampton para incorporarse no Instituto de Ciencias da Terra e do Mar do Centro Oceanográfico do Reino Unido.

Os seus traballos céntranse particularmente no estudo das correntes mariñas a partir de modelos da física, na análise da circulación termohalina (o movemento das masas oceánicas e o seu arrefriamento e quecemento), e na súa influencia no cambio climático. Ten feito as súas pescudas fundamentalmente nas augas do océano Antártico, do océano Índico e do mar de Escocia.

Entre a máis dunha vintena de publicacións de Naveira Garabato destacan as máis importantes da oceanografía mundial, pero tamén *Nature* ou *Science*. En 2008 recibiu o premio ao mellor científico novo da Sociedade Europea de Ciencias da Terra.
**Alcólicos Anónimos** ou **Alcohólicos Anónimos**, ás veces represetando polas siglas **AA**, é unha asociación internacional de persoas que teñen como obxectivo superar o alcolismo. Para tal efecto estabelecen unha serie de metas que o enfermo debe seguir para superar a adición, coñecidas como os **12 chanzos**. O seu funcionamento baséase nas **terapias de grupo** e mais na utilización da chamada **psicoterapia ocupacional**.

Os norteamericanos Bill Wilson e Bob Smith foron os fundadores de Alcólicos Anónimos en 1935 en Akron, Ohio, actualmente a asociación está presente en 150 países e conta con 2 000 000 de membros.

Véxase tamén
------------

Local de Alcólicos Anónimos en Santiago
### Ligazóns externas

* Web oficial *(en inglés)*

|  |  |
| --- | --- |
| Control de autoridades | 
* Wd: Q18231
* WorldCat
* VIAF: 151122076
* BNF: 119889943
* BRE: 695333
* EBID: ID
* GEC: 0002042
* GND: 2058106-3
* ISNI: 0000 0001 2171 9039
* LCCN: n78087105
* NDL: 001245963
* NKC: ko2011618210
* PTBNP: 959747
* SELIBR: 108770
* SNAC: w6dg0fq5
* SUDOC: 142595977

 |

|  |  |
| --- | --- |
| Identificadores | 
* MeSH: D000436
* UMLS: C0001972

 |
**Adiri** é un grande accidente xeolóxico de Titán de albedo brillante. Recibe o nome do paraíso da mitoloxía de Melanesia. Está situado no oeste da extensa e escura rexión de Shangri-La. Adiri é unha rexión de terreo alto e aparece inzado de canais de drenaxe. Existen dentro de Adiri certo número de áreas escuras que se aliñan con pequenos campos de dunas que foron observados por RADAR, tamén foi observada unha rexión de terreo escuro que rodea Adiri e tamén se descubriu que consistía de amplas extensións de campos de dunas lonxitudinais, apoiando a correlación entre rexións escuras ecuatoriais e 'mares' de dunas.

A sonda Huygens aterrou nunha planicie xusto ó noroeste da *costa* de Adiri no 2005.

Referencias
-----------

1. ↑  JPL (ed.). "Above Adiri" (en inglés). Arquivado dende o orixinal o 19/06/2010. Consultado o 19/04/2010.
2. ↑  www.astroseti.org (ed.). "Mosaico 'T28' de Titán" (en castelán). Consultado o 19/04/2010. [*Ligazón morta*]

Véxase tamén
------------

### Outros artigos

* Titán
* Lista dos accidentes xeolóxicos de Titán

### Ligazóns externas

* Imaxe da misión Cassini sobrevoando Adiri
* Imaxe das rexións de Adiri e Shangri-La

|  |  |
| --- | --- |
| Control de autoridades | 
* Wd: Q112516
* GPN: 6982

 |
Monumento diante do Museo Nacional de Tuva, que leva o nome de Aldan-Maadyr
**Aldan-Maadyr** (literalmente **Sesenta Heroes**) foi unha rebelión armada contra o poder Qing que se desenvolveu entre 1883 e 1885 en Tuva. Malia o seu fracaso xogou un papel fundamental na formación dunha conciencia nacional entre os tuva.

Desenvolvemento
---------------

O levantamento ocorreu entre 1883 e 1884 no val do río Khemchik e dirixiase contra dos oficiais chineses e mais os grandes propietarios de rabañadas e tiña como líderes os *arats* (pegureiros) Sambazhik e Kozhagar-Kombulday e mais o funcionario local Dazhimaa. Estímase en 300 o número total de participantes.

Os rebeldes pretendían liberar os dous *kozhuun* (literalmente bandeira, división administrativa da época feudal) con maior poboación de Tuva do poder dos funcionarios tuva ao servizo do conquistadores manchú-chineses e das forzas militares destes últimos. Asaltaban os señores feudais e comerciantes para lles roubaren o gando e repartilo logo entre os pobres. No outono de 1884 o xefe (*amby-noion*) mobilizou a poboación do resto dos kozhuun onde non houbera revolta. Un destacamento punitivo de 300 homes, enviado polo Imperio Qing e dirixido por Tarluk, trasladouse a Sug-Aksy para reprimir a sublevación.

En novembro de 1884 suprimiuse completamente a insurrección, os chineses levaron a todos os prisioneiros a Chyrgaka e alí sufriron torturas. En marzo de 1885 as autoridades executaron a 43 dos principais participantes na rebelión na cidade mongol de Uliastai. As súas cabezas trasladáronas a Tuva para expoñelas en postes nas beiras das estradas e pasos para intimidar a poboación local.

Legado
------

A imaxe dos 60 heroes converteuse nunha icona tuva, un punto destacado da historiografía e na literatura poetizouse en moi diversas ocasións, tornando nun símbolo de solidariedade nacional. Unha das localidades de Tuva recibiu o seu nome en homenaxe aos participantes. Á memoria do alzamento dedícanse varias composicións escultóricas e son habituais a celebración de actos e conferencias nos centros de ensino de Tuva sobre o levantamento e adoita conmemorarse publicamente o seu aniversario.

Notas
-----

1. ↑  Vasilev, D. (2005). "The Sayan-Altain Mountain Region and South-Eastern Siberia". En Chahryar Adle. *History of Civilizations of Central Asia: Towards the Contemporary Period: From the Mid-nineteenth to the end of the Twentieth Century*. UNESCO. p. 334-335.
2. ↑  "Алдан-Маадырларга алдар болгаш хүндүткел". *rtyva.ru*. 26 de setembro de 2013.
3. ↑  "Тыва Республиканың Баштыңы Шолбан Кара - оолдуң Алдан - Маадырларның тура халышканындан бээр 130 чыл оюнга байыр чедириишкини". *rtyva.ru*. 19 de setembro de 2013.
**A Nosa Casa de Galicia en París** é unha asociación de galegos residentes en París creada en 1997.

Traxectoria
-----------

Esta sociedade naceu o 22 de maio de 1997 da man dun grupo de galegos residentes en París, amantes da cultura galega e motivados pola desaparición da antiga *Casa de Galicia* fundada en 1976 e que desaparecera en 1978. Unhas setenta persoas asistiron a unha reunión nos locais do grupo folclórico da antiga *Casa de Galicia*, coa intención de crear outra asociación galega en París. Así, fundouse *A nosa Casa de Galicia. Asociación Cultural y Deportiva*. Nomearon unha directiva de transición e interpuxeron unha denuncia contra a antiga directiva da *Casa de Galicia* pola súa mala xestión (que levou á desaparición da sociedade), nun intento de dar certa credibilidade á nova asociación, deixando claro que non tiñan nada que ver coa anterior. Nunha carta de presentación da nova sociedade dirixida pola directiva aos "galegos da diáspora" poñen de manifesto as súas intencións:

|  |  |  |
| --- | --- | --- |
| "| *Os galegos de París e da súa bisbarra que crearon esta nova entidade galega que despois de corenta anos outros galegos quixeron poñerlle fin esquecendo, cecais a terra que os veo nacer. Esta presencia pola que nos loitaremos sempre por derriba de todas ideoloxías políticas, de todos oportunismos, de todos los partidismos egoistas e sin ialma*. | "|

Os socios fundacionais da nova asociación foron:

* Presidente: Vicente Alonso
* Vicepresidente: Celso Romero
* Secretario: Xavier Pena
* Vicesecretario: Antonio Rodríguez
* Tesoureiro: Manuel López
* Vocais: Manuel Martínez, Celso Acevedo, Mercedes Adega, Antonio Álvarez, Alfonso Fernández, Máximo Fernández, Saúl Pernas, Luz Seijo, Mercedes Vázquez e Manuel Vilas.

O presidente en 2017 era Senén Fente Díaz.

Obxectivos da asociación
------------------------

O propósito da asociación é o de reunir ós galegos residentes en Francia, exaltar os valores galegos, difundir a cultura galega, favorecer as manifestacións artísticas e literarias referidas a Galicia e motivar o deporte (sobre todo o fútbol). (art. 2 dos Estatutos).

A asociación organiza actividades culturais como cursos de galego, conferencias, mesas redondas, exposicións etc. Tamén dispón dunha biblioteca (con obras de referencia da literatura galega que xa existían na antiga Casa de Galicia) e dun grupo de baile galego que recibe o mesmo nome que a asociación. No centro, pódese atopar un bar e un restaurante nos que gozar de pratos da gastronomía española e galega.

Notas
-----

1. 1 2  Sixirei Paredes, Carlos; Campos Álvarez, Xosé Ramón; Fernández Martínez, Enrique (2001). *A NOSA DIÁSPORA DA EMIGRACIÓN Á GALEGUIDADE. Asociacionismo Galego no exterior (tomo II).* XUNTA DE GALICIA. ISBN 84-453-3011-X.

Véxase tamén
------------

### Outros artigos

* Galegos en Francia

### Ligazóns externas

* Páxina web da Casa de Galicia en París
* Alexandra Fernández (2 de novembro de 2015). "En París, como en Galicia". *La Voz de Galicia*.
* "Os Paiños y A Nosa Casa de Galicia de Paris". 18 de novembro de 2013. p. YouTube.
**Alejandro López Laz**, coñecido como **Álex López**, nado o 8 de maio de 1991 en La Laguna, Canarias, é un xogador profesional español de baloncesto. Xoga na posición de escolta cunha alzada de 1,89 metros. Actualmento xoga na liga Liga LEB.

Traxectoria
-----------

Formado no colexio Nuryana de La Laguna, chegou como júnior ao CB Gran Canaria previo paso pola canteira do Tenerife Club de Baloncesto. Alejandro López debutou da man de Pedro Martínez na Liga ACB, xogando un minuto na pista do Assignia Manresa, e na Eurocup na tampada 2009-10, disputou catro minutos ante o SLUC Nancy no Centro Insular de Deportes, achegando un punto e unha asistencia. Ese ano na Liga EBA fixo unha media de 11,3 puntos, 4,7 rebotes, 2,3 asistencias, 2,7 recuperacións e 12,2 de valoración.

En febreiro de 2011 o canteirán do Gran Canaria 2014, quen estaba cedido no UB La Palma, incorpórase á dinámica de traballo do conxunto de Pedro Martínez até final de tempada. O xogador será o substituto de Sitapha Savané, xa que o neerlandés Roeland Schaftenaar, incorporado ao primeiro equipo amarelo nun principio, tamén do UB La Palma, para paliar a baixa de Savané, regresou ao equipo palmeiro. Postrriormente xogaría en Liga LEB co Cáceres, asinando co Club Baloncesto Breogán para a tempada 2013-14.

### Clubs

* EBA Gran Canaria (EBA / ACB, 2008−2010)
* LEB La Palma (LEB, 2010−2011)
* ACB Gran Canaria (ACB, 2011)
* LEB La Palma (LEB, 2011−2012)
* LEB Cáceres (LEB, 2012−2013)
* LEB Breogán (LEB, 2013−2016)
* ACB San Pablo Burgos (LEB / ACB, 2016−2019)
* ACB Lenovo Tenerife (ACB, 2019−2021)
* ACB Urbas Fuenlabrada (ACB, 2021−2022)
* ACB San Pablo Burgos (LEB, 2022−presente)

### Internacional

* 2007. España. Europeo Sub-16, en Creta (Grecia).
* 2009. España. Europeo Sub-18, en Metz (Francia).

Palmarés
--------

* Prata no Europeo Sub16 de 2007 con España. en Creta (Grecia).
* Campión do Nike International Júnior Tournament de Roma 2008-09 con La Caja de Canarias.

Notas
-----

1. ↑  El jugador tinerfeño Alejandro López retorna al Gran Canaria 2014

Véxase tamén
------------

### Ligazóns externas

* Ficha en ACB.com *(en castelán)*
* Ficha en FEB.es *(en castelán)*
* Ficha en Promo Sport

|  |  |
| --- | --- |
| Control de autoridades | 
* Wd: Q6172662
* ACB: 20203945
* FIBA: 62226

 |
**Alejandro González Olivares Antuñano**, nado en Santiago de Compostela o 9 de setembro de 1840 e finado en Vilagarcía de Arousa o 23 de marzo de 1901, foi un político galego.

Traxectoria
-----------

Foi gobernador civil de Lleida (1868) e Ourense (1869). Foi elixido deputado polo distrito de Xinzo de Limia nas eleccións de 1869. Volveu ser elixido polo distrito da Pobra de Trives en 1872 como membro do Partido Demócrata-Radical. Nas eleccións de 1884 foi elixido polo distrito do Carballiño. Foi nomeado intendente de Facenda en Cuba en 1885. Nas eleccións de 1891 foi elixido deputado polo distrito de Lalín. Membro do Partido Liberal, en 1893 foi elixido senador pola provincia de Lugo, foi reelixido en 1898, pero renunciou ao cargo. Finou en Vilagarcía de Arousa o 23 de marzo de 1901.

Notas
-----

1. ↑  Necrolóxica en *Gaceta de Galicia*, 27-3-1901, p. 2.

Véxase tamén
------------

### Ligazóns externas

* Ficha no Senado

|  |  |
| --- | --- |
| Control de autoridades | 
* Wd: Q20534986
* Arquivo Histórico de Deputados (1810-1977): 50450

 |
| Aconoidasida |
| --- |
| Trofozoitos de *Babesia* sp. (*Piroplasmorida*) en frotis sanguíneo. |
| Clasificación científica |
| 

|  |  |
| --- | --- |
| Dominio: | Eukaryota |
| Reino: | Chromalveolata |
| Superfilo: | Alveolata |
| Filo: | Apicomplexa |
| Clase: | **Aconoidasida** |

 |
| Ordes |
| * Haemospororida
* Piroplasmorida
 |

Os **Aconoidasida** son unha clase de protozoos parasitos apicomplexos establecida por Mehlhorn *et al* en 1980. Os máis famosos deles son os plasmodios causantes da malaria.

Os organismos que pertence a esta clase teñen unha formación bicuda nun dos seus extremos na súa membrana externa, onde teñen un complexo apical. Este complexo apical inclúe vesículas chamadas roptrías e micronemas, que se abren na parte anterior da célula. Estas vesículas segregan encimas que lle permiten ao parasito penetrar noutras células. Esta punta está rodeada por unha banda de microtúbulos, chamada anel polar.

O nome do grupo, Aconoidasida, leva o prefixo grego negtivo *a-* que indica que "carecen de", e a raíz *conoid*, referíndose ao orgánulo chamado conoide, formado por un funil de bastonciños usados para a mizocitose. Estes protozoos teñen un conoide só durante o estadio de oocineto e carecen del no resto do seu ciclo vital. Nisto diferéncianse da clase Conoidasida, que teñen o conoide durante todo o seu ciclo vital.

A clase divídese en dous ordes: Haemospororida e Piroplasmorida.

Notas
-----

1. ↑  Mehlhorn H, Peters W, Haberkorn A (1980) The formation of kinetes and oocysts in *Plasmodium gallinaceum* and considerations on phylogenetic relationships between Haemosporidia, Piroplasmida, and other Coccidia. Protistologica 16:135–154

|  |  |
| --- | --- |
| Control de autoridades | 
* Wd: Q3243667
* MAG: 2779345298

 |

|  |  |
| --- | --- |
| Identificadores taxonómicos | 
* EOL: 2908715
* GBIF: 9196674
* iNaturalist: 199352
* NCBI: 422676
* WoRMS: 582464

 |
Abbey Road Studios, decembro de 2005.
Os estudios de gravación **Abbey Road Studios** (chamados EMI Studios ata 1970) están situados na rúa londiniense de Abbey Road. O grupo The Beatles gravou case a totalidade da súa discografía neles e para a portada do álbum *Abbey Road* decidiron tomar unha fotografía da agrupación mentres cruzaba o paso de peóns situado diante dos estudios. Esta imaxe foi e segue a ser unha das imaxes máis emblemáticas de portadas de álbums. Pink Floyd tamén gravou algúns dos seus discos nestes estudios, incluíndo o lendario álbum *The Dark Side of the Moon*. Por citar algúns dos artistas que utilizaron os estudios está Enya, Iron Maiden, Michael Jackson, Stevie Wonder, Oasis, Freddie Mercury, Radiohead, Red Hot Chili Peppers, U2, Kylie Minogue, Lady Gaga, Amy Winehouse, Gustavo Cerati, Dani Martín etc.

Na actualidade, utilízase fundamentalmente para gravacións de corda con orquestras, tales como a banda sonora de *Star Wars*, e tamén se utilizou para gravar a banda sonora de *Halo 4* e *The Sims 4*.

O 17 de febreiro de 2010, EMI anunciou a posta en venda dos estudios de Abbey Road, coa que esperaba obter ganancias por riba dos 30 millóns de libras esterlinas. Con todo, a mobilización que causou a noticia provocou que o Goberno británico declarase os estudios monumento histórico, o que impide a súa demolición.

*Live from Abbey Road*
----------------------

Desde 2007, estes estudios acollen o programa de televisión *Live from Abbey Road*, de Channel 4, que se distribúe a máis de 120 países en todo o mundo, usando imaxes en alta definición de música en vivo, cunha lente de 35 mm, como se fose unha película.

Notas
-----

1. ↑  "Sir Paul McCartney Reveals Abbey Road Fears - Spinner UK". Arquivado dende o orixinal o 25 de setembro de 2019. Consultado o 05 de abril de 2016.
2. ↑  "Un monumento de nombre Abbey Road".

|  |  |
| --- | --- |
| Control de autoridades | 
* Wd: Q209651
* WorldCat
* VIAF: 244314137
* BNF: 16955652p
* EBID: ID
* GeoNames: 8379109
* GND: 4828372-1
* MusicBrainz: ID

 |
**Amadeu Aragay i Davi**, nado en Sabadell en 1886 e finado en Cidade de México en 1965, foi un político, empresario e sindicalista catalán.

Traxectoria
-----------

Durante a súa mocidade estudou na Escola Pía de Sabadell e no Instituto Xeral e Técnico de Barcelona.

Inicialmente militou nas mocidades do Partido Republicano Radical de Alejandro Lerroux, e foi moi combativo con Solidariedade Catalá desde *El Progreso*. Tamén foi concelleiro do concello de Sabadell (1911-1914) polo Partido Radical, pero dende o 1915 mantivo posturas críticas co partido e aproximouse ó Bloc Republicà Autonomista.

Por influencia de Lluís Companys e Francesc Layret, en 1922 ingresou en Unió de Rabassaires, da que foi nomeado secretario xeral permanecendo no cargo de 1924 até 1936. Á vez, distanciouse do lerrouxismo. En 1930 asinou o *Manifesto de Intelixencia Republicana* e en xaneiro de 1931 foi encarcerado catro semanas no castelo de Montjuïc por dar apoio á sublevación de Jaca. En marzo de 1931 participou na Conferencia de Esquerdas e afiliouse a Esquerra Republicana de Catalunya. O 14 de abril participou xunto a Lluís Companys, no Concello de Barcelona, na proclamación da República Catalá.

Nas eleccións xerais españolas de 1931 e 1933 foi escollido deputado por ERC, e participou na discusión da *Lei de Bases da Reforma Agraria* (1932). En 1936 foi expulsado da Unión de Rabassaires por oporse á forte influencia do PSUC. Ó rematar a guerra civil española exiliouse en México. Alí traballou en varias actividades comerciais, interveu nos diversos grupos catalanistas e foi membro activo do Orfeó Català de México. Tamén ó longo da súa vida foi un destacado membro da francmasonaría.

Obras
-----

* *El ocaso de las almas* (1915)
* *El problema agrari català* (1924)
* *El pirata* (opereta)
* *Terra nostra (el rebassaire)* (1925)
* *La tragedia de Quimet* (1926)

|  |  |
| --- | --- |
| Control de autoridades | 
* Wd: Q8196945
* WorldCat
* VIAF: 304045825
* CANTIC: a10745890
* GEC: 0004620
* PARES: 124226
* Arquivo Histórico de Deputados (1810-1977): 7070

 |
Para outras páxinas con títulos homónimos véxase: AOR.
O ***album-oriented rock*** ou ***album rock***, a miúdo abreviado como **AOR** (en galego, **rock orientado aos álbums**), é un estilo musical dentro do rock melódico. Caracterízase polos seus traballados refráns e melodías, a súa harmonía vocal e instrumental. Bebe do rock pero coa comercialidade característica do pop. É un rock apto para case todos os públicos sen a aspereza do rock puro. Tamén se lle coñece como soft rock.

Tivo o seu auxe no período que vai desde 1985 ata 1993 aproximadamente. Neste período moitos grupos coñecidos tocaron este xénero para desvincularse del por motivos comerciais cando así llo ditaron as súas compañías de discos. Entre estes últimos destacan Bon Jovi, Def Lepard, Michael Bolton e White Snake. Os seus máis xenuínos representantes, entre outros, son o grupo norteamericano Journey e o canadense Harem Scarem.


---

|  |  |
| --- | --- |
|  |  *Este artigo sobre música é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Para outras páxinas con títulos homónimos véxase: Anastasio II.

**Anastasios II Artemios** (Αναστάσιος Β' Αρτέμιος), en galego **Anastasio II Artemio** ou **Anastasio II** (morto en 721), foi un emperador bizantino que gobernou o imperio uns poucos anos a principios do século VIII (713-715).

O seu nome orixinal era **Artemios** e tomou o de Anastasio cando accedeu ao trono. Foi nomeado emperador polo Senado de Constantinopla e polo pobo en 713, despois de que unha revolta do *thema* (distrito militar) de Opsikion derrocará ao seu predecesor Filípico, ao que servira como secretario.

Naquel momento o imperio estaba seriamente ameazado polos sarracenos tanto por mar como por terra. Anastasio II foi un emperador activo e resolutivo que tomou numerosas medidas. Enviou un exército baixo o mando do futuro emperador León o Isáurico para defender Siria, adoptou medidas resolutivas e intelixentes para defender a súa capital; intentou reorganizar a disciplina do seu exército e equipou e enviou unha formidábel forza naval a Rodas para evitar a caída da illa en mans do inimigo.

As súas medidas disciplinarias fixeron que as resentidas tropas do *thema* de Opsikion se amotinasen de novo contra o emperador en 715 e proclamasen como novo emperador a Teodosio III, un escuro oficial fiscal de extracción humilde. Logo dun asedio que durou seis meses, Constantinopla foi tomada por Teodosio. Anastasio derrocado, fuxiu a Nicea, onde finalmente se rendeu en 716 e recoñeceu a Teodosio como novo emperador. Anastasio retirouse a un mosteiro en Salónica.

Anos despois, en 721, Anastasio volveu á vida pública encabezando unha revolta contra León III, o sucesor de Teodosio. Anastasio recibiu un considerábel apoio e puxo Constantinopla baixo asedio; pero o asedio fracasou e Anastasio, que caeu preso en mans de León foi finalmente executado.

Notas
-----

1. ↑  Ravegnani 2008, p. 183.
2. ↑  "The Emperors of the Byzantine Empire". *Hellenic Macedonia* (en inglés). Consultado o 20 de febreiro de 2017.

Véxase tamén
------------

### Bibliografía

* Ravegnani, Giorgio (2008). *Imperatori di Bisanzio* (en italiano). Bologna: Il mulino.
* Strefling, Sérgio Ricardo (2002). *Igreja e poder: plenitude do poder e soberania popular em Marsílio de Pádua* (en portugués). EDIPUCRS.

| Imperio Bizantino |
| --- |
| *Segue a:* Filípico | **Anastasio II (emperador)**(713-715) | *Precede a:* Teodosio III |
| sen dinastía |

|  |  |
| --- | --- |
| Control de autoridades | 
* Wd: Q41620
* WorldCat
* VIAF: 294945199
* BAV: ADV10925254
* BMT: 86167
* DeutscheBio: 1030329826
* EBID: ID
* GEC: 0003761
* GND: 1030329826
* Orthodox Encyclopedia: 114874

 |
NGC 3132. No centro, unha anana branca.
**Anana branca** é unha posíbel fase final na vida dunha estrela, xunto ó burato negro e as estrelas de neutróns. Despois de que a estrela expulse as súas capas exteriores, se o núcleo ten unha masa inferior a 1,4 veces a masa do Sol, este comprimirase extraordinariamente.

Esgota o seu combustible (fundamentalmente hidróxeno), prodúcese un colapso gravitatorio que fai reducir de tamaño á estrela, pasando a ser aproximadamente como a Terra ou un pouco maior, pero coa mesma masa anterior. No proceso, que dura milleiros de anos, e que segue preto do 97 % das estrelas, a materia remanente chega a solidificarse ó irse arrefriando e volvéndose superdensa.

Este obxecto brilla con luz branca debido á calor residual do núcleo até que ó cabo de miles de anos se apaga formando unha anana negra.

Un exemplo deste tipo de estrela é Sirio B.

Notas
-----

1. ↑  esa. "Gaia reveals how Sun-like stars turn solid after their demise". *European Space Agency* (en inglés). Consultado o 2019-01-10.

|  |  |
| --- | --- |
| Control de autoridades | 
* Wd: Q5871
* BNCF: 49162
* BNF: 11978891k
* EBID: ID
* GND: 4189501-0
* JSTOR: white-dwarfs
* LCCN: sh85146472
* MAG: 197445014
* PSH: 408
* UAT: 1799

 |

---

|  |  |
| --- | --- |
|  |  *Este artigo sobre astronomía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Grupo de seguidores de Ananda Marga durante unha xuntanza internacional en Italia en 1977
**Ananda Marga** é unha filosofía espiritual e un movemento relixioso, que actúa baixo o nome completo de **Ānanda Mārga Pracaraka Samgha**, establecida por Prabhat Ranjan Sarkar en 1955 no estado de Bihar, na India. O movemento define a súa misión como un servizo á emancipación individual por medio da autorrealización e á emancipación colectiva por medio da realización de todas as potencialidades espirituais, físicas e mentais e negan que sexan unha relixión pero adoita catalogarse dentro dos novos movementos relixiosos  con orixe no hinduísmo

Historia
--------

Tras a fundación o seu líder organizou unha rede de misioneiros que difundiron o movemento pola India  e a partir de 1959 propuxo un programa de acción política, coñecido como PROUT (Teoría da Utilización Progresiva) na que declaraba a procura da democracia económica e dos dereitos humanos pero tamén xustificaba o uso da forza con argumentos morais. Con ese programa presentouse ás eleccións en 1968 e 1969. Durante a década de 1970 unha pequena  fracción dentro do grupo realizou actos terroristas na India, o que levou á cadea ao seu líder en decembro de 1971 tras ser acusado por exmembros de conspirar para asasinar a rivais, e á prohibición da organización en 1975 e á condena a prisión perpetua do propio Sarkar, malia iso Niall MacDermot, secretario xeral da Comisión Internacional de Xuristas criticou o xuízo polo seu ton político e por obstrucións burocráticas. Finalmente en 1978 nun novo xuízo Sarkar quedou absolto e a organización volveu á legalidade.

Notas
-----

1. ↑  George D. Chryssides (2011) *Historical Dictionary of New Religious Movements* Scarecrow Press
2. ↑  James K. Walker (2007) *The Concise Guide to Today's Religions and Spirituality*Harvest House PublishersHarvest House Publishers, páx. 31
3. ↑  J. Gordon Melton, Martin Baumann (2010) *Religions of the World, Second Edition: A Comprehensive Encyclopedia of Beliefs and Practices*. ABC-CLIO, páx. 104
4. ↑  Helen Crovetto *Ananda Marga, PROUT, and the Use of Force*
 in James R. Lewis (2011) *Violence and New Religious Movements*. Oxford University Press
5. ↑  Stephen A. Kent (2001) *From Slogans to Mantras: Social Protest and Religious Conversion in the Late Vietnam War Era*. Syracuse University Press, páx. 47
6. ↑  Comentario asinado por Niall MacDermot ao informe da CIX e da Liga de Dereitos Humanos sobre o xuízo a Sarkar

Véxase tamén
------------

### Ligazóns externas

* Web oficial

|  |  |
| --- | --- |
| Control de autoridades | 
* Wd: Q485786
* WorldCat
* VIAF: 134789435
* BRE: 1820503
* ISNI: 0000 0001 2162 2659
* LCCN: n85082455
* Orthodox Encyclopedia: 114708

 |
Gliese 229, unha anana marrón
Unha **anana marrón** é un astro de composición similar á das estrelas que non alcanzou a masa suficiente para desencadea-lo proceso de fusión nuclear de hidróxeno ordinario a helio, pero si do deuterio e, no caso das de máis masa, do litio. 

Poden considerarse astros intermedios entre os planetas xigantes gasosos (como Xúpiter) e as estrelas, xa que adoitan ter entre 13 e 80 veces a masa do xigante gasoso.

A pesaren do seu nome, estas estrelas poden variar a súa cor dependendo da súa temperatura, sendo as máis quentes vermellas e laranxas, e as máis frías dunha cor morada ou maxenta. Estas cores adoitan ser moi tenues, xa que a maioría da luz emitida por estes astros está no espectro de luz infravermella.

|  |  |
| --- | --- |
| Control de autoridades | 
* Wd: Q101600
* EBID: ID
* GEC: 0272584
* GND: 4180348-6
* JSTOR: brown-dwarfs
* LCCN: sh86003811
* MAG: 163531172
* PSH: 409
* UAT: 185

 |

---

|  |  |
| --- | --- |
|  |  *Este artigo sobre astronomía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Para a maxistratura municipal do século XVIII do mesmo nome véxase: Alcalde de barrio (Antigo Réxime).
O **alcalde de barrio** é unha figura da Administración local de España que se pode presentar nalgúns concellos se a lexislación de réxime local da Comunidade Autónoma en que se achen o permitir.

Aragón
------

O artigo 37 da Lei 7/1999, de Administración Local de Aragón, configura o Alcalde de Barrio como un órgano de xestión desconcentrada do concello.

Galiza
------

O artigo 73 da Lei 5/1997, de Administración Local de Galiza, estabelece a figura do Alcalde de Barrio para os *núcleos de poboación separados do centro urbano e que non constitúan Entidade Local*.

Murcia
------

Na Lei 6/1988, de 25 de agosto, de Réxime Local de Murcia, estabelece que os Alcaldes de Barrio son os representantes funcionais do alcalde en cada unha das vilas e barrios separados do núcleo urbano e que non constitúen entidade local menor ou EATIM.

Véxase tamén
------------

### Outros artigos

* Concello aberto
* Pedanía
**A Naifa** (expresión de rúa do inglés 'knife' para o termo portugués *faca*, isto é, coitelo) é un grupo musical portugués de fusión.

Historia
--------

En 2004 João Aguardela (substituído pola antiga namorada Sandra Baptista) fundou o grupo A Naifa con Luís Varatojo, Maria Antónia Mendes e Paulo Martins (substituído por Samuel palitos). As reminiscencias punk e rock e influencias que tiveron do fado fixeron que A Naifa se convertese nunha das bandas máis atípicas do panorama musical portugués, misturando as influencias inclusivamente a instrumentación do fado con percusións e guitarras da música popular.

As súas cancións son creadas a partir de poemas de autores portugueses como Adília Lopes, José Mário Silva e José Luís Peixoto, interpretados na voz de Maria Antónia Mendes.

En 2004 chegaron ás emisoras de radio portuguesas coa canción *Música*, do seu primeiro disco *Canções subterrâneas*, editado pola Sony Music. Dous anos despois, en marzo, publicaron o segundo disco, *3 minutos antes de a maré encher*, máis consolidado e seguindo o mesmo coidado na instrumentación e nas letras que o anterior. No comezo de 2008 lanzaron o que foi o seu terceiro disco, *Uma inocente inclinação para o mal*, o cal, segundo Luís Varatojo, é o máis intimista e máis próximo do fado no que toca ás letras e á maior presenza da guitarra portuguesa. Foi editado pola Lisboa Records. Nese mesmo ano, en xullo, A Naifa tocou no festival música fusión de Badaxoz, Badasom.

Membros
-------

* Luís Varatojo: guitarra portuguesa
* Maria Antónia Mendes: voz
* Samuel Palitos (substituto de Paulo Martins): batería
* Sandra Baptista (substituta de João Aguardela): baixo

Discografía
-----------

* *Canções subterrâneas* (2004).
* *3 minutos antes de a maré encher* (2006).
* *Uma inocente inclinação para o mal* (2008).
* *Não se deitam comigo corações obedientes* (2012)

Véxase tamén
------------

### Ligazóns externas

* Páxina do grupo
* Blog do grupo
* Espazo persoal
* Páxina do Facebook
* "A Naifa" na Cotonete TV Arquivado 25 de setembro de 2019 en Wayback Machine.
* "A Naifa" na radio Last FM

|  |  |
| --- | --- |
| Control de autoridades | 
* Wd: Q300491
* WorldCat
* VIAF: 3034155105815976320007
* Discogs: 1410662
* ISNI: 0000 0001 0838 2291
* MusicBrainz: ID
* Songkick: 225734

 |
**Aereogramme** foi unha banda escocesa de rock alternativo/progresivo formada en abril de 1998. Estivo composta por Craig B. (voces, guitarra), Iain Cook (guitarra, programación), Campbell McNeil (baixo) e Martin Scott (batería). Antes de separarse no ano 2007 a banda editou catro álbums de estudio.

Historia
--------

Formada en abril de 1998, a banda editou dous sinxelos de 7" en 1999 a través do seu propio selo Babi-Yaga e xirou durante ese ano con Low, Geneva e Snow Patrol. O grupo asinou co selo Chemikal Underground a principios do ano 2000. Nese momento editaron dous EPs antes de lanzar o seu primeiro álbum, *A Story in White*, no 2001. No ano 2003 seguiulle *Sleep and Release*  e a banda cambiaríase ao selo Undergroove Records antes do lanzamento do seu terceiro álbum, *Seclusion*. O grupo volvería a asinar con Chemikal Underground en agosto do 2006.

O seu cuarto álbum, *My Heart Has a Wish That You Would Not Go*, foi editado en Europa e nos Estados Unidos o 29 de xaneiro do 2007, e no Xapón o 14 de outubro do 2006, e collía o seu título da novela *The Exorcist*. Nunha o cantante Craig B. revelou o longo espazo entre os lanzamentos debeuse parcialmente a que perdera a súa voz durante seis meses.

O 11 de maio do 2007 Aereogramme anunciou a súa disolución. A banda realizou o seu derradeiro concerto no Connect Festival en Inverary, Escocia o 31 de agosto dese ano.

Iain Cook e Craig B. formaron posteriormente a banda The Unwinding Hours, coa cal editaron un álbum do mesmo nome en febreiro do 2010. Martin Scott traballa na actualidade coa banda escocesa Biffy Clyro como *tour manager*, e Campbell McNeil fai o mesmo traballo cos australianos The Temper Trap.

Discografía
-----------

| Álbum | Ano | Selo |
| --- | --- | --- |
| *A Story in White* | 2001 | Chemikal Underground |
| *Sleep and Release* | 2003 | Chemikal Underground |
| *Seclusion* | 2004 | Undergroove |
| *My Heart Has a Wish That You Would Not Go* | 2007 | Chemikal Underground, Sonic Unyon |

Notas
-----

1. ↑  "Aereogramme | Biography & History". *AllMusic* (en inglés). Consultado o 2020-07-05.
2. ↑  "CD REVIEWS: Rocket Science, Serial Joe, The Strokes and many more". *web.archive.org*. 2001-12-17. Archived from the original on 17/12/2001. Consultado o 2020-07-05.

Ligazóns externas
-----------------

* MySpace da banda

|  |  |
| --- | --- |
| Control de autoridades | 
* Wd: Q381108
* WorldCat
* VIAF: 147372965
* AllMusic: mn0000598649
* Discogs: 171873
* LCCN: no2008062547
* MusicBrainz: ID
* Songkick: 289239

 |
*Non confundir con alcaide.*
Enrique Tierno Galván, alcalde de Madrid de 1979 a 1986.
**Alcalde**, termo derivado do árabe قاضي, qāḍī, que significa "xuíz", é un funcionario público que se atopa á fronte da administración local básica dun país ou forma parte dela.

Nos distintos países existe unha ampla variedade de regulacións legais ou consuetudinarias, tanto no relativo ás competencias e responsabilidades do alcalde como na forma en que é elixido.

Historicamente, en partes de Castela o alcalde tamén exercía tamén as funcións de xuíz. Os poboados que ostentaban ese privilexio tiñan o título de vila (ou de cidade). A administración municipal das outras poboacións estaba nas mans dun corrixidor. Por esta razón, as vilas tiñan dereito a erixir un *rollo*, lugar de axustizamento. Existiu ademais, no Reino de Castela, o cargo de Alcalde de Casa e Corte da súa Maxestade, funcionario xudicial que impartía xustiza na Sala de Alcaldes de Casa e Corte.

O cargo de alcalde ten unha duración normalmente de 4 a 6 anos e pode ser reelixido na maioría dos países. Habitualmente está ao cargo de velar polos intereses dos seus concidadáns, representándoos ante a autoridade xerárquica maior, ademais de impulsar políticas locais para mellorar a súa calidade de vida, como programas de saúde ou deporte, e combater contra a delincuencia, entre outras tarefas.

Notas
-----

1. ↑  **alcalde** no *Dicionario da Real Academia Galega*.

Véxase tamén
------------

### Outros artigos

* Alcalde de barrio

|  |  |
| --- | --- |
| Control de autoridades | 
* Wd: Q30185
* AAT: 300025468
* BNCF: 2631
* BNF: 119401390
* EBID: ID
* GEA: 534
* GEC: 0162986
* GND: 4136676-1
* HDS: 010246
* JSTOR: mayors
* LCCN: sh85082436

 |